РЕШЕНИЕ НА КОМИСИЯТА
от 27 януари 2009 година
за уравняване на счетоводните сметки на разплащателните агенции в Естония относно разходи в областта на мерките за развитие на селските райони, финансирани по линията на Европейския фонд за гарантиране на земеделието (ЕФГЗ) за финансовата 2007 година
(нотифицирано под номер C(2009) 150)
(само текстът на естонски език е автентичен)
(2009/85/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (1), и по-специално членове 30 и 39 от него,
след консултации с Комитета по земеделските фондове,
като има предвид, че:
(1)
С Решение 2008/395/ЕО на Комисията (2) бяха уравнени сметките за финансовата 2007 година на всички разплащателни агенции с изключение на естонската разплащателна агенция „PRIA“ и малтийската разплащателна агенция „MRAE“.
(2)
Вследствие на новополучена информация и извършените допълнителни проверки Комисията вече може да вземе решение относно разходите в областта на мерките за развитие на селските райони по отношение на пълнотата, точността и достоверността на сметките, представени от естонската разплащателна агенция „PRIA“.
(3)
В съответствие с член 30, параграф 2 от Регламент (ЕО) № 1290/2005 настоящото решение не засяга решения, които ще бъдат приети по-нататък от страна на Комисията за изключване от финансиране от страна на Общността на разходи, които не са били извършени в съответствие с правилата на Общността,
ПРИЕ НАСТОЯЩОТО РЕШЕНИЕ:
Член 1
Уравняват се сметките на естонската разплащателна агенция „PRIA“ относно разходи в областта на мерките за развитие на селските райони, финансирани по линията на Европейския фонд за гарантиране на земеделието (ЕФГЗ) за финансовата 2007 година.
Сумите, които следва да бъдат върнати от всяка държава-членка или да ѝ бъдат изплатени съгласно настоящото решение в областта на приложимите в Естония мерки за развитие на селските райони, са посочени в приложение I и приложение II.
Член 2
Адресат на настоящото решение е Република Естония.
Съставено в Брюксел на 27 януари 2009 година.